open-index/open-wikipedia-markdown huggingface dataset:
Piagam PBB

**Piagam PBB** ya iku konstitusi PBB kang ditapak asmani ing San Francisco tanggal 26 Juni 1945 déning sèket anggota asli PBB. Piagam iki wiwit dadi paugeran kanthi remi tanggal 24 Oktober 1945 sawisé diratifikasi déning lima anggota pendiriné; Républik China, Perancis, Uni Soviet, Britania Raya, Amérika Sarékat —lan mayoritas penanda tangan liyané.

Minangka siji Piagam, Piagam PBB iki dadi perjanjèn konstituen, lan kabèh penanda tangan kaiket déning surasané. Saliyané iku, Piagam iku uga kanthi eksplisit mratélaaké yèn Piagam PBB nduwé kuasa ngluwihi kabèh perjanjèn liyané. Piagam iki diratifikasi déning Amérika Sarékat tanggal 8 Agustus 1945, kang ndadèkaké AS minangka nagara pisanan kang gabung sajeroning PBB.

## Pangaturan Piagam 
Piagam PBB dumadi saka bab pambuka (*preamble*), kang kanthi *garis besar* disusun mèmper *preamble* Konstitusi AS, lan kumpulan pasal kang dipérang dadi sangalas bab.

## Isi Piagam 
* **Pambuka**.
* **Bab I** ngamot tujuan Perserikatan Bangsa-Bangsa (PBB), kalebu perluné njaga perdamaian lan keamanan internasional.
* **Bab II** ngamot kritéria kaanggotaan.
* **Bab III-XV**, ngamot organisasi institusi lan badan sarta kakuwasané.
* **Bab XVI** lan **Bab XVII**, ngamot aturan gayutan PBB karo hukum internasional.
* **Bab XVIII** lan **Bab XIX**, ngamot pangowahan lan ratifikasi Piagam PBB.

Bab-bab ing ngisor iki magepokan karo kakuwasan Badan-badan Perserikatan Bangsa-Bangsa:

* **Bab VI**, mratélakaké kakuwasan Dewan Keamanan PBB kanggo investigasi lan mediasi persengkétaan;
* **Bab VII **, mratélakaké kakuwasan Dewan Keamanan PBB kanggo ngenakaké sanksi ékonomi, diplomatik, lan militèr, uga panggunaan kakuatan militèr, kanggo ngrampungi persengkétaan;
* **Bab VIII**, pangaturan regional kanggo njaga perdamaian lan keamanan sajeroning tlatahé dhéwé;
* **Bab IX** lan **Bab X**, kakuwasan PBB kanggo kerjasama ékonomi lan sosial, lan anané Dewan Ékonomi lan Sosial PBB kang nggunakaké kakuwasan iku;
* **Bab XII** lan **Bab XIII**, ngamot Déwan Perwalian PBB, kang ngawasi dekolonisasi;
* **Bab XIV** lan **Bab XV** ngamot kakuwasan Mahkamah Internasional lan Sekretariat PBB.

## Réferènsi 
## Uga delengen 
* :en:Dumbarton Oaks-pangonan nyusun konsèp Piagam
* :en:Civic Center, San Francisco, California-panggonan penandhatanganan Piagam.
* :en:Command Responsibilities
* :en:Nuremberg Principles
* Implications of the Charter for the Bush Doctrine

## Pranala njaba 
* Full text of the charter
* Searchable/cross-referenced/Trackback-enabled text of the charter 
* Charter of the United Nations at Law-Ref.org-fully indexed and crosslinked with other documents
* Full text of the charter in PDF Format at filepedia.org
* Alger Hiss recounts transporting the UN Charter after its signing.
* LIFE Magazine Articles
Bab I Piagam PBB

**Bab I Piagam PBB** nggambaraké tujuan lan prinsip-prinsip organisasi Perserikatan Bangsa-Bangsa. Prinsip-prinsip iki kalebu bab pepadha (*equality*) lan  mandhirèng pribadi (*self-determination*) bangsa-bangsa lan kawajiban nagara anggota matuhi Piagam PBB, kerjasama karo Dewan Keamanan PBB lan nggunakaké cara-cara damai kanggo ngrampungaké persengkétaan.

Pasal 2, ayat 3-4 intiné nglarang perang (kajaba béla dhiri) kanthi ukara, "Kabèh anggota kudu ngrampungké persengkétaan internasional kanthi cara damai saéngga perdamaian, keamanan lan kaadilan internasional ora kajlungup ing bebaya. Kabèh anggota PBB kudu mandheg (sajeroning gayutan internasionalé) saka nggunakaké ancaman utawa migunakaké kakuwatan tumrap integritas teritorial utawa kamardikan pulitik nagara liya, utawa tindhakan liyané kang ora sarujuk karo tujuan PBB." (Hak kanggo béla dhiri ditegasaké manèh ing pasal 51, kang mratélakaké, "Ing Piagam iki, ora ana kang bisa ngilangaké hak individual utawa kolèktif kanggo béla dhiri yèn kadadéan serangan nganggo gaman tumrap sawijining nagara anggota PBB...."

Pasa 2, ayat 7 Piagam iki nandhesaké manèh yèn mung Dewan Keamanan PBB kang duwé kakuwasan kanggo meksa sawenèh nagara kanggo ngayahi apa waé, kanthi pratélan: "Ora ana ing kandhutan Piagam iki kang mènèhi kakuwasan marang PBB kanggo campur tangan tumrap urusan wigati sajeroning yurisdiksi dhomèstik sawenèh nagara utawa njaluk supaya nagara anggota ngajokaké urusan mau kanggo dirampungaké déning Piagam iki; nanging prinsip iki ora kena nyélaki (*prejudice*) panerapan kakuwatan kang kapacak ing Bab VII." (Mung Dewan Keamanan bisa migunakaké cara peksa kaya mau ing Bab VII).

## Uga delengen 
*Piagam PBB
*Perserikatan Bangsa-Bangsa
*Anggota PBB

## Pranala njaba
UNEF

Pasukan **United Nations Emergency Force** (**UNEF**) kang pisanan diwangun déning Sidang Umum PBB kanggo ngamanaké lan ngrampungi Krisis Suez ing taun 1956 kanthi resolusi 1001 (ES-I) tanggal 7 November, 1956, lan punjul kasil upayané Sekretaris Jendral PBB Dag Hammarskjöld lan proposal saka Mantri Luar Negri Canada, Lester Pearson.  Minangka kakuatan militèr PBB kang pisanan tugasé:

:... lumebu tlatah Mesir kanthi dimangertèni déning pamaréntah Mesir, kanggo mbiyantu njaga katenangan sajeroning lan sawisé penarikan mundur wadyabala non-Mesir lan njaga supaya rujuk karo katentuan liyané kang kapacak ing resolusi.... nguwasani tlatah kira-kira saka Terusan Suez nganti Garis Démarkasi Gencatan Senjata antara Mesir lan Israèl.  
Amarga resolusiPBB iku mau ora liwat Bab VII Piagam PBB, panggelaran wadyabala kudu olèh idin luwih dhisik saka pamaréntah Mesir.  Sawisé negosiasi multilateral karo Mesir, sepuluh nagara nawakké mèlu urun wadyabala, ya iku nagara-nagara: Brasil, Kanadha, Kolombia, Dhènemarken, Finlan, India, Indonesia, Nurwègen, Swèdhen, lan Yugoslavia. Bantuan uga ditawakké déning Amérikah Sarékat, Italia, lan Switserlan.  Pasukan pisanan teka ing Kairo tanggal 15 November, lan UNEF wis nduwé kakuatan wadyabala lengkap cacahé of 6,000 ing sasi Fèbruari 1957.  Pasukan wis digelar kanthi penuh ing saubengé kanal, ing Sinai lan Gaza nalika Israèl narik mundur wadyabala pungkasané saka Rafah ing tanggal 8 Maret, 1957.  Sekretaris Jendral PBB arep nggelar wadyabala UNEF ing tlatah Israèli miturut garis gencatan senjata taun 1949, nanging ditolak déning Israèl.

## Tugas
Tugas UNEF diprenca dadi patang babak:
# November lan Dhésèmber 1956, njaga katertiban transisi ing tlatah Terusan Suez nalika wadyabala Inggris lan Perancis lunga.
# Saka Dhésèmber 1956 nganti Maret 1957, wadyabala UNEF memfasilitasi pemisahan wadyabala Israèl lan Mesir lan evakuasi Israèli saka kabèh tkatah kang dikuwasani sajeroning peperangan, kajaba Gaza lan Sharm-el-Sheik.
# Maret 1957, wadyabala UNEF njaga munduré wadyabala Israèl saka Gaza lan Sharm-el-Sheik.
# Panggelaran sadawané tapel wates kanggo pengamatan.  Babak-babak iki rampung sasi Mèi 1967.

Amarga masalah finansial lan owahing kabutuhan, cacahé wadyabala tansaya nyusut nganti kari 3,378 nalika misi iki dipungkasi ing sasi  Mèi 1967.

Tanggal 16 Mèi, 1967 pamaréntah Mesir mrintahaké supaya wadyabala PBB énggal oncat saka Sinai.  Nuli Sekretaris Jendral PBB U Thant nyoba arep nggelar wadyabala PBB ing tllatah Israèl kanggo njaga tlatah penyangga, nanging ditulak déning Israèl..  Kanthi kaputusan kang kontroversial, Thant nuruti préntah Mesir tanpa konsultasi karo Dewan Keamanan PBB lan Sidang Umum PBB. Pasukan dievakuasi ing pungkasan sasi Mèi, nanging 15 bala UNEF kajebak sajeroning operasi pertempuran lan kaprejaya ing Perang Enem Dina. Tentara PBB kang pungkasan ninggal tlatah mau tanggal 17 Juni.

## Cathetan
## Uga delengen 
*Pratélan medhali pakurmatan PBB
*Dewan Keamanan PBB
*Sidang Umum PBB
*Anggota PBB

## Réferènsi
* 
* 
* 
* 

## Pranala njaba 
*United Nations history of UNEF
Bab VII Piagam PBB

**Bab VII Piagam PBB** mratélakaké kakuwasan Dewan Keamanan PBB kanggo njaga perdamaian. Bab iki ngidinaké Dewan Keamanan kanggo "nemtokaké anané ancaman tumrap perdamaian, pelanggaran (*breach*)marang perdamaian, utawa tindhakan agrèsi,  lan kanggo migunakaké aksi militèr lan non-militèr kanggo "mulihaké perdamaian lan keamanan internasional". Pasal kang paling misuwur ing Pigam PBB iki yakuwi pasal 42:
:''Yèn Dewan Keamanan PBB nimbang yèntindhakan kang disayogyakaké déning pasal 41 Piagam PBB ora bakal cukup utawa wis kabukti ora cukup, Dewan Keamanan bisa migunakaké tindhakan liwat kakuwatan udara, sagara, utawa dharat kang diperlokaké kanggo mulihaké perdamaian lan keamanan internasional. Tindhakan mau kalebu dhémonstrasi, blokade, lan operasi liyané nganggo kakuwatan udara, sagara, utawa dharat saka nagara anggota PBB."

Bab VII uga mènèhi tanggung jawab marang Komité Staf Militèr kanggo koordinasi strategis tumrap kakuwatan kang dipigunakaké déning Dewan Keamanan PBB. Komité mau dumadi saka Kepala Staf saka lima anggota tetep Dewan Keamanan PBB.

Larangan ing Piagam PBB tumrap nagara anggota supaya ora nyerang anggota PBB liyané iku wigati kanggo njaga tujuan PBB kang diadegaké ing pungkasané Perang Donya II, kanggo nyegah perang. 

## Uga delengen 
* Perserikatan Bangsa-Bangsa
* Piagam PBB
* Dewan Keamanan PBB

## Réferènsi 
## Pranala njaba 
*  List of Chapter VII resolutions, 1946-2002 
* Full text of the Charter
Misi Damai PBB

**Misi Damai PBB** ya iku misi kang diciptakake déning Perserikatan Bangsa-Bangsa (PBB) kanggo njaga perdamaian lan kaamanan internasional. Perserikatan Bangsa-Bangsa nganti taun 2005 wis ngidinaké 63 misi njaga perdamaian. Misi iki ora kalebu campur tangan kang diidinaké déning PBB kaya ing Perang Koréa lan Perang Teluk. Taun 1990an nuduhaké misi kang paling akèh.

## Misi Taun 1940an
## Misi Taun 1950an
## Misi Taun 1960an
## Misi Taun 1970an
## Misi Taun 1980an
## Misi Taun 1990an
## Misi Taun 2000an
## Uga delengen 
*Pratélan medhali pakurmatan PBB
*:en:List of United Nations peacekeeping missions

## Pranala njaba 
*UN peacekeeping website
Sistem pulitik

**Sistem pulitik** iku  sistem ngenani pulitik lan papréntahan. Lumrahé dibandhingaké karo sistem hukum, sistem ékonomi, sistem budaya, lan sistem sosial liyané. Sistem pulitik iku béda karo sistem-sistem mau, lan lumrahé bisa dijlèntrèhaké sajeroning spèktrum saka kiwa manengen, kaya ta kuminisme, anarkisme, sosialisme, fasisme lan konservatisme. Nanging ora ana wangun kang murni, mulané akèh-akèhé rada ana ing tengah yaiku dunungé kapitalisme. Australia iku conto sing pas minangka nagara ing "tengah-tengen".

## Gambaran 
Ana sawatara dhéfinisi "sistem pulitik ":

* Sistem pulitik yaiku sèt komplit saka institusi, organisasi pulitik, kelompok kapentingan (kaya déné parté pulitik, persatuan pedhagang, kelompok lobi), gayutan institusi-institusi mau karo norma pulitik lan aturan-aturan kang ngatur fungsiné (konstitusi, pamilihan hukum).
* Sawijining sistem pulitik dumadi saka anggota organisasi sosial (golongan) kang duwé kakuwasan. 
* Sistem Pulitik iku sistem kang kudu duwé loro kalengkapan, yaiku: saperangkat komponèn kang padha gantung-gumantung lan wates-watesé karo lingkungan alam lan interaksi kaloro komponèn mau.
*Sistem Pulitik iku konsèp kang kanthi téyori dianggep cara pamaréntah nggawé kawicaksanan lan uga dadi luwih tumata ing bab administrasi.
*Sistem Pulitik yaiku kang njaga kataraturan (*order*) lan kawarasan (pikiran) sajeroning masarakat, lan uga mènèhi dalan tumrap institusi liya medharaké keluhan bab eksistensi sosial. 

Kelompok sajeroning sistem pulitik:

*Pérangan-pérangan kang padha gantung-gumantung
**Kawargan
**Pamaréntah
*Wates-wates
**Kawargan
**Tlatah
**Hak Milik

## Wangun dhasar sistem pulitik 
* Anarkisme
* Dhémokrasi
* Monarki
* Républik
* Sosialisme
* Kasultanan
* Sistem Westminster

## Deleng uga 
* Wangun papréntahan
* Pratélan wangun papréntahan

## Réferènsi
*Almond, Gabriel A., et al. *Comparative Politics Today: A World View* (Seventh Edition). 2000. ISBN 0316034975

## Pranala njaba 
*Political Systems debate guide
UN-HABITAT

jmpl|Logo UN-HABITAT.
**Program Padunungan Manungsa Pasarékatan Bangsa-Bangsa** (basa Inggris: **United Nations Human Settlements Programme** utawa **UN&ndash;HABITAT**) iku badan Pasarékatan Bangsa-Bangsa tumrap padunungan manungsa *(human settlements)*. UN&ndash;HABITAT diyasa ing taun 1978 lan nduwé markas ing Kantor PBB ing Nairobi, Kenya. Organisasi iki ditugasi déning Sidang Umum PBB kanggo ngundhakaké kutha-kutha supaya luwih tahan / abadi *(sustainable)* ing babagan sosial lan lingkungan kanthi sasaran nyediakaké papan kang cukup kanggo sakabèhané.

Miturut lapuran taunan 2006, lan tengah taun 2007, mayoritas sing ndunungi donya bakal urip ing kutha (cilik lan gedhé), kanggo kang sepisanan ing sajarah; bab iki sarujuk karo tekané "urban millennium". Taun 2007 sing ndunungi mlarat uga bakal ngancik angka sak milyar. Kanggo trèn mangsa ngarep, dikira-kira 93% pertumbuhan kutha bakal kadadéan ing Asia lan Afrika, lan sethithiké uga ing Amérika Latin lan Karibia. Taun 2050 punjul 6 milyar manungsa, rong proteloné manungsa urip, bakal manggon ing kutha.

Dokumèn utama kang nggambaraké mandat organisasi iki ya iku Dhéklarasi Vancouver *(Vancouver Declaration on Human Settlements)*, Agéndha Habitat, Dhéklarasi Istambul *(Istanbul Declaration on Human Settlements)*, Dhéklarasi Kutha *(Declaration on Cities and Other Human Settlements in the New Millennium)*, lan Resolusi 56/206.

UN Habitat nduwé telu kantor regional, Nairobi, Rio de Janeiro, lan Fukuoka.

## Kontroversi 
UN Habitat mbantu proyèk pambrantasan laladan kumuh ing Durban, Afrika Kidul kang akèh dikritik amarga kanthi peksan lan ora manut kukum. 

## Réferènsi 
## Uga delengen 
* Perserikatan Bangsa-Bangsa
* Laladan Kumuh
* :en:Sustainability
* :en:Millennium Development Goals

## Pranala njaba 
* Official website
* BBC News Special Report - Urban Planet
* South Africa shack dwellers' organisation
Sekretaris Jenderal PBB

**Sekretaris Jenderal PBB** iku ketua Sekretariat PBB, salah siji pérangan wigati saka Perserikatan Bangsa-Bangsa (PBB). Miturut Piagam PBB, Sekretaris Jenderal diangkat déning Sidang Umum dhedhasar rékomendasi Dewan Keamanan. Sekjen PBB wiwit taun 1997 yaiku Kofi Annan kang mengku kalungguhan Sekretaris Jenderal PBB wiwit 1 Januari 1997. Mangsa bakti kaloroné diwiwiti tanggal 1 Januari 2002 lan rampung tanggal 31 Dhésèmber 2006. Tanggal 13 Oktober 2006, Dewan Keamanan PBB mbiwara kapilihé Ban Ki-moon minangka Sekretaris Jenderal PBB kang anyar kang bakal mengku kalungguhan sajeroning limang taun wiwit 1 Januari 2007 nganti 31 Dhésèmber 2011.

## Sekretaris Jenderal 
## Pejabat Sekretaris Jenderal urut umur 
Ing ngisor iki pratélan Sekretaris Jenderal Perserikatan Bangsa-bangsa kang disusun miturut umur (disusun ing tanggal 15 November 2006).

## Deleng uga 
* Kurt Waldheim
* Dag Hammarskjold
* Boutros Boutros Ghali
* Trygve Lie
* U Thant
* Kofi Annan
* Ban Ki-moon

## Pranala njaba 
* Situs resmi
UNIFIL

thumb|300px|Markas UNIFIL, ing taun 1981 

[thumb|300px|UNIFIL [Sisu Pasi ing salju, cerak tapel wates  Israèl ing Lebanon Kidul, 1998]] 
**United Nations Interim Force in Lebanon**, utawa **UNIFIL**, diwangun déning Perserikatan Bangsa-Bangsa, kanthi Resolusi Dewan Keamanan PBB 425 lan 426 tanggal 19 Maret 19, 1978, kanggo mesthèkaké pemunduran wadyabala Israèl saka Lebanon, ndandani kedamaian lan keamanan international, lan mbantu Pamaréntah Lebanon mbenakaké kakuwasané. Pasukan UNIFIL kang pisanan teka ing Libanon tanggal 23 Maret, 1978; wadyabala iki dialihaké saka operasi PBB liyané kang tugas ing tlatah saubengé (mligi saka UNEF lan UNDOF). Sajeroning mangsa pendhudhukan, fungsi UNIFIL mligi mung nyedhiakaké bantuan kamanungsan.

## Mandat 
UNIFIL ditugasi kanggo nggayuh sasaran-sasaran:
* Mesthèkaké pemunduran wadyabala Israèl saka Libanon kidul
* Mulihaké perdamaian lan keamanan international 
* Bantu Pamaréntah Libanon kanggo mbenakaké kakuwasané

Mandat mau dhedhasar resolusi PBB:
* 31 Januari, 2006: Resolusi Dewan Keamanan PBB 1655
* 31 Juli, 2006: Resolusi Dewan Keamanan PBB 1697
* 11 Agustus, 2006: Resolusi Dewan Keamanan PBB 1701|1701]]

## Nagara Penyumbang Pasukan 
Nagara-nagara mau ing ngisor iki mèlu nyumbang wadyabala aktif, utawa mènèhi rupa-rupa bantuan. Nagara kanthi aksara kandel minangka péranganing wadyabala UNIFIL kang wiwitan/asli.

* Cacah kang bener durung bisa dikonfirmasi. 

## Pemimpin UNIFIL 
### Utusan Sekretaris Jendral PBB kanggo Libanon Kidul 
### Komandan Pasukan 
### Komandan Gugus Tugas Maritim 
## Cathetan 
## Uga delengen 
* Bregman, Ahron (2002). ''Israèl's Wars: A History Since 1947''. London: Routledge. ISBN 0-415-28716-2
* Operation Litani
* Lebanese Civil War
* South Lebanon conflict
* 2006 Israèl-Lebanon conflict
* 1996 shelling of Qana

## Sumber 
* GlobalSecurity.org Lebanon

## Pranala njaba 
* UNIFIL - UN official mandate
* UNIFIL Deployment as of 2006 July
* UNIFILvereniging, Dutch association for Unifil veterans
* Site with Pictures and stories of Dutch peacekeepers attached to UNIFIL in 1979
* UNIFIL Quip of the Day
WMO

WMO
thumb|300px|right|WMO flag
**World Meteorological Organization** (WMO, , OMM) iku sawijining Organisasi antar pamaréntah kanthi anggota 188 nagara lan wewengkon *(territory)*. Organisasi iki asalé saka Organisasi Météorologi Internasional (*International Meteorological Organization*) (IMO), kang diyasa taun 1873. Madeg taun 1950, WMO dadi badan mirunggan Perserikatan Bangsa-Bangsa kanggo bab meteorologi (cuaca lan mangsa), hidrologi operasional lan ngèlmu Geofisik kang magepokan. Organisasi WMO duwé markas ing Jeneva, Switserlan. Presiden saiki Gerhard Adrian kapilih ing 2019, Petteri Taalas wis Sekretaris Jenderal wiwit taun 2016.

## Tujuan 
Tujuan organisasi ya iku:
* Bantu kerjasama saindenging donya bab jaringan stasiun supaya pengamatan météorologi, hidrologi lan pengamatan geofisik liyané kang magepokan karo météorologi, lan ngundhakaké panyiapan lan pangopènan pusat-pusat kang ngurusi météorologi lan jasa kagandhèng liyané.; 
* Ningkataké panyiapan lan pangopènan sistem kanggo ijol-ijolan informasi météorologi lan informasi kang magepokan kanthi rikat. 
* Ningkataké standarisasi meteorologi lan pengamatan kang magepokan lan mesthèkaké publikasi kasil pengamatan lan statistik kanthi cara kang seragam; 
* Majokaké aplikasi météorologi tumrap aviasi, kapal, masalah kang magepokan karo banyu, tetanèn lan aktivitas manungsa liyané; 
* Ningkataké aktivitas sajeroning hidrologi operational lan nyurung kerjasama antara jasa Météorologi lan hidrologi; 
* Ningkataké riset lan latihan bab météorologi lan, yèn perlu, sajeroning babagan kang magepokan, lan mbantu sajeroning koordinasi aspèk internasional bab riset lan latihan mau.

Nagara anggota WMO duwé siji komisi kanggo Sistem Dhasar (Commission for Basic Systems) (CBS) kang nganakaké patemon saben rong taun sapisan, minangka papan kanggo ngajokaké rékomendhasi owah-owahan kodhe, rékomendhasi bab protokol télékomunikasi, lan pamutakiran Kepala Tabel Cekak (Abbreviated Heading Table) disetujoni.  Sawisé disetujoni, owah-owahan mau dilebokaké ing sajeroning manual kodhe WMO 306 lan 386. Patemon CBSWMO kang pungkasan dianakaké ing Jeneva, Switserlan.

Salah sijiné fungsi WMO ya iku mènèhi jeneng siklon tropis.

WMO mbantu nyiptakaké *Intergovernmental Panel on Climate Change* (IPCC), lan duwé tanggung jawab langsung tumrap anané *Global Atmosphere Watch* (GAW).

## Dina Meteorologi Donya 
* Dina Météorologi Donya dipèngeti saben taun ing tanggal 23 Maret.

## Pahargyan lan bebungah 
:en:International Meteorological Organization Prize

:en:Professor Dr. Vilho Väisälä Award

:en:Norbert Gerbier-Mumm International Award

:en:WMO Research Award for Young Scientists

## Uga delengen 
* Aircraft Meteorological Data Relay (AMDAR)
* :en:Global Atmospheric Research Programme (GARP)

## Réferènsi 
## Pranala njaba 
* World Meteorological Organization 
* Founding charter 
* NOAA: Retired Hurricane Names 
* WMO country codes
Resolusi Dewan Keamanan PBB

**Resolusi Dewan Keamanan PBB** (Inggris: **United Nations Security Council Resolution**) iku Resolusi PBB kang diputuské déning limolas anggota Dewan Keamanan PBB, organ paling kuwasa ing Perserikatan Bangsa-Bangsa. Piagam PBB mratélakaké sajeroning ( Pasal 27) yèn siji resolusi lolos yèn sanga utawa punjul limolas anggota setuju, lan ora di véto déning salah siji saka lima anggota tetep PBB. Anggota Tetep PBB yaiku Républik Rakyat China, Perancis, Federasi Ruslan, Inggris, lan Amérika Sarékat.

Ana loro perang gedhé kang didinaké déning PBB, yaiku Perang Koréa taun 1950 lan Perang Lempongan taun 1991.

## Deleng uga 
* Dewan Keamanan PBB
* Piagam PBB
* Misi Damai PBB

## Pranala njaba 
* Complete list and text of all resolutions
* UN Security Council Official Website including full text of all resolutions
Daftar gmina dwibasa ing Polen

thumb|Pratélan *gmina* ing tlatah Opole sing diparengaké mènèhi fasilitas dwibasa. **Cathetan**: Werna oranye tegesé wis dadi lan warna kuning tegesé wis olèh nanging durung ana.

Pratélan iki ya iku '*pratélan *gmina* dwibasa ing Polen*':

Miturut Kaputusan 6 Januari 2005 prekara Minoritas Nasional lan Etnis saha basa-basa tlatah, saiki ana 16 munisipalitas utawa *gmina* (antara kalurahan utawa kacamatan) dwibasa ing Polen.

Basa Jerman ing tlatah Silesia – Provinsi Opole:

* Gmina Biała (Gemeinde Zülz; wiwit 6 Maret 2006)
* Gmina Bierawa (Gemeinde Birawa; wiwit 23 April 2007)
* Gmina Chrząstowice (Gemeinde Chronstau; wiwit 25 Januari 2006)
* Gmina Izbicko (Gemeinde Stubendorf; wiwit 6 Maret 2006)
* Gmina Jemielnica (Gemeinde Himmelwitz; wiwit 28 Agustus 2006)
* Gmina Kolonowskie (Gemeinde Colonnowska; wiwit 22 September 2006)
* Gmina Lasowice Wielkie (Gemeinde Groß Lassowitz; wiwit 18 Oktober 2006)
* Gmina Leśnica (Gemeinde Leschnitz; wiwit 17 Mèi 2006)
* Gmina Prószków (Gemeinde Proskau; wiwit 11 Juli 2006)
* Gmina Radłów (Gemeinde Radlau; wiwit 25 Januari 2006)
* Gmina Reńska Wieś (Gemeinde Reinschdorf; wiwit 26 Oktober 2006)
* Gmina Strzeleczki (Gemeinde Strehlitz; wiwit 17 Mèi 2006)
* Gmina Tarnów Opolski (Gemeinde Tarnau; wiwit 15 Fèbruari 2007)
* Gmina Turawa (Gemeinde Turawa; wiwit 12 September 2008)
* Gmina Ujazd (Gemeinde Ujest; wiwit 28 Agustus 2006)
* Gmina Walce (Gemeinde Walzen; wiwit 4 April 2006) 
* Gmina Zębowice (Gemeinde Zembowitz; wiwit 23 Oktober 2007)

Saliyané iku ana kamungkinan yèn fasilitas iki uga ditepungaké ing munisipalitas liya ing Provinsi Opole lan Silesia: Cisek, Dobrodzień, Dobrzeń Wielki, Głogówek, Komprachcice, Łubniany, Murów, Olesno, Pawłowiczki, Polska Cerkiew, Krzanowice.

Saliyané iku uga bakal diadegaké munisipalitas dwibasa Bélarus, Litowen lan Kasubia.

* Gmina Linia (Gmina Lëniô; wiwit 2012) - Basa Kasubia - Provinsi Pomerania
* Gmina Parchowo (Gmina Parchòwò; wiwit 16 Agustus 2006) - Basa Kasubia - Provinsi Pomerania
* Gmina Sierakowice (Gmina Serakòwice; wiwit 23 Oktober 2007) - Basa Kasubia - Provinsi Pomerania
* Gmina Puńsk (Punsko valsčius; wiwit 25 Mèi 2006)
* Hajnówka (Kutha) (Гайнаўка; wiwit 3 Dhésèmber 2007)
Siprus Lor

**Siprus Lor** utawa **Républik Turki Siprus Lor** (basa Turki: *Kuzey Kıbrıs Türk Cumhuriyeti*) iku nagara kang ana minangka *de facto* lan papané ana ing saloring pulo Siprus. Ora ana nagara sadonya kang ngakoni kejaba Turki kang ndhudhuki tlatah lor pulo Siprus ing taun 1974. Banjur ing taun 1975 nagara iki diproklamasèkaké lan jenengé diowahi ing taun 1983; jeneng iku isih dienggo nganti sepréné.

## Pranala njaba 
* *Siprus Utara* 
* Zypern Times 

## Cathetan suku
Abugida

[jmpl|300px|Prasasti ing [basa Swampy Cree mawa aksara *Canadian Aboriginal Syllabics*, siji abugida kang diciptakaké déning para misionaris Kristen kanggo basa-basa pribumi Kanada]]
**Abugida** iku istilah kang diciptakaké déning Peter T. Daniels kanggo mratélakaké siji sistém panulisan kang saben aksarané nglambangaké konsonan kang dibarengi déning siji swara. Banjur swara liyané bisa ditandhani karo tandha-tandha dhiakritis. Ing sawatara abugida, kanggo nandhakaké yèn ora ana swarané, siji aksara kudu "dipatèni". Kurang luwih separo sistém panulisan ing donya iku abugida, ing kéné uga kalebu sistem aksara Brahmik kang sapérangan gedhé ditrapaké kanggo basa-basa Indo-Arya.

Sawijining abugida, miturut Daniels, iku kudu dibedakaké karo silabari, kang simbul-simbul aksarané wis ngamot swara lan rupané pancèn wis béda siji karo liyané. Terus loro-loroné uga bisa diarani *alfabèt*.

Wong liyané, luwih seneng ngarani sistém kaya mengkono: "semi-silabari" utawa "alfa-silabari".

Tembung abugida iku dijupuk saka basa Ge'ez ing Etiopia kanggo aksarané dhéwé. Uni Abugida iki dijupuk saka patang aksarané kang kapisan lan dhedhasar urutan aksara Yunani (Α, Β, Γ, Δ)) lan uga urutan ing leluhuré, aksara Semitik Lor: *aleph*, *bet*, *gimel*, *dalet*, utawa A B G D, mèmper ing basa Yunani kang dijupuk saka rong aksara wiwitané: *alpha* lan *beta*.

## Sumber 
* Peter T. Daniels lan William Bright. 1996. ''The World's Writing Systems''. Oxford University Press. ISBN 0-19-507993-0
Resolusi Sidang Umum PBB

**Resolusi Sidang Umum PBB** diputusaké déning kabèh anggota Perserikatan Bangsa-Bangsa kanthi pamungutan swara sajeroning Sidang Umum PBB lan mbutuhaké swara mayoritas (50% swara ditambah siji) utawa (mayoritas simpel) supaya bisa wujud dadi kaputusan utawa resolusi (kajaba kanggo bab kang wigati banget mbutuhaké mayoritas rong protelon swara). Sanajan resolusi Sidang Umum wujud resolusi kang ora nalèni (non binding) para nagara anggota, nanging resolusi internal bisa nalèni tumrap operasi Sidang Umum dhéwé, contoné bab anggaran lan prosedur.

## Resolusi kang wigati 
* 1947
** **Resolusi Sidang Umum PBB 177**: Komisi Hukum Internasional diarahké nyusun prinsip-prinsip hukum internasional kang diakoni déning Piagam Mahkamah Nurenberg lan ing sarujuk karo penilaian Mahkamah. Pungkasané ngasilaké "Prinsip-prinsip Nurenberg".
** **1947 Resolusi 47/181**: Pamisahan mandhat Inggris ing Palestina.
* 1948
** **Resolusi Sidang Umum PBB 194**: Rekomendasi "hak kanggo mulih" tumrap Pengungsi Palestina.
* 1949
** **Resolusi Sidang Umum PBB 273**: Ngidinaké nagara Israèl dadi anggota PBB.
* 1950
** **Resolusi Sidang Umum PBB 377**: Resolusi bab "Nyawiji sajeroning damai "
* 1952
** **Resolusi Sidang Umum PBB 505**: Ancaman tumrap kamardikan pulitik lan integritas wewengkon China (Republic China) lan perdamaian ing tlatah Wétan Adoh, amarga palanggaran Soviet marang perjanjèn pershabatan lan pasekuton Sino-Soviet 14 Agustus 1945 lan pelanggaran Soviet marang Piagam PBB
* 1962
** **Resolusi Sidang Umum PBB 1761**: Rekommendhasi sanksi tumrap Afrika Kidul minangka respon kanggo kawicaksanan pamaréntah bab apartheid.
* 1963
** **Resolusi Sidang Umum PBB 1962**: Resolusi bab akasa njaba (outer space).
* 1971
** **Resolusi Sidang Umum PBB 2758**: Mbusak Républik China lan ngganti karo Républik Rakyat China. Uga ngakoni RRC minangka kakuwasan hukum tunggal ing China.
* 1973
** **Resolusi Sidang Umum PBB 3068**: Konvensi International bab tekanan lan ukuman tumrap kriminal Apartheid.
* 1974
** **Resolusi Sidang Umum PBB 3314**: Ngrumusaké agrèsi.
* 1975
** **Resolusi Sidang Umum PBB 3379**: Zionisme minangka wangun rasisme lan diskriminasi ras; dicabut déning Resolusi 46/86.
* 1989
** **Resolusi Sidang Umum PBB 44/34**: Konvensi PBB bab "saradhadhu bayaran" utawa Mercenary.
* 1991
** **Resolusi Sidang Umum PBB 46/86**: mbatalaké Resolusi 3379.

## Uga delengen 
* Perserikatan Bangsa-Bangsa
* Sidang Umum PBB
* Piagam PBB
* Dewan Keamanan PBB
* Resolusi Dewan Keamanan PBB

## Pranala njaba 
* Daftar pepak kabèh resolusi
Bab VI Piagam PBB

**Bab VI Piagam PBB** (:en:Chapter VI of the United Nations Charter), iku ngenani panyelesaian sengkéta kanthi damai. Bab iki nuntut supaya nagara-nagara kang nduwé sengkéta kang bisa dadi perang golèk dalan damai dhisik liwat negosiasi, pitakonan/panyelidhikan utawa *enquiry*, mediasi, konsiliasi, arbitrasi, panyelesaian hukum, pitulungan utawa pangaturan liwat agènsi regional, utawa cara damai liya sing dipilih dhéwé." Yèn cara-cara resolusi alternatif sengkéta iki gagal, nagara-nagara kang duwé sengkéta mau kudu mènèhi weruh Dewan Keamanan PBB. Miturut pasal 35, sawenèh nagara olèh ngajokaké sengkétané marang Dewan Keamanan PBB utawa Sidang Umum PBB. Pasal iki mènèhi hak marang Dewan Keamanan PBB kanggo nggawé rekomendhasi nanging ora mènèhi kakuwasan kanggo ngetokaké resolusi kang nalèni (binding); bab iki dilebokaké ing Bab VII Piagam PBB. Bab VI iku sarujuk karo pasal 13-15 Akad Liga Bangsa-Bangsa (Covenant of the League of Nations) kang nyadiakaké dalan arbitrasi lan ngajokaké menyang Dewan tumrap sengkéta kang ora diajokaké marang arbitrasi.

## Réferènsi 
## Uga delengen 
* Piagam PBB
* Sidang Umum PBB
* Dewan Keamanan PBB

## Pranala njaba 
* Piagam PBB
* Eurepian Journal of International Law
Anya Dwinov

thumb|
**Anya Dwi Novita Pahlawanti** lair 10 November 1982 ing  Jakarta iku anak ragil saka wong loro sanak, lan saiki manggon ing Jakarta. Anya Dwinov iku artis Indonésia sing nduwé spésialisasi minangka presenter lan aktris sinétron. Karakteristik Anya iku dhèwèké grapyak lan humoris.

Saliyané nduwé gawéan dadi artis, Anya iku nduwé usaha (business owner) ing babagan laundry lan konsultan akunting. Anya fasih basa Inggris lan ditepangi sawijining artis Indonésia sing profésional lan nduwé potènsi kanggo makarya ing nagara ngamanca.

## Sinètron 
* Jinny OH Jinny
* *Kalau Cinta Jangan Marah
* *Tersanjung 6
* *Nyari Bini
* *Kumpul Bocah

## Presenter 
* Bu Er Te (TV 7)
* News dot Com, Republik Mimpi (MetroTV)
* Kabar Idola (TV 7)
* Xpose (LaTivi)
* Negeri Impian (TVOne)
* Dangdut Mania Dadakan (TPI)
* Selebriti UpDate (AnTV)
Santen

jmpl
**Santen** iku *cuwèran* putih kenthel pituwasé krambil kang diparut lan banjur diperes karo banyu. Santen nduwé rasa gajih lan dienggo nggawé masakan rasané dadi sedhep tur gurih. Nalika jaman mbiyèn, santen kudu diperes saka krambil kang diparut lan dicampur karo banyu panas sadurungé diperes.

Jaman saiki, wis ana mesin kanggo meres santen. Kanggo nrapaké mesin, klapa kang diparut ora prelu dicampur karo banyu lan pathi santen kang dikasilaké iku 100% tulen. Sanadyan mangkono, akèh wong kang ora gelem nganggo mesin iki amarga gila. Sebabé ing pasar-pasar kerep karesikan lan higienis ora kajaga utawa mesiné ora tau diresiki.

Saliyané iku uga ana santen instan utawa *siyap saji* sajeroning pakèt kang namun prelu ditambahi banyu panas sadurungé dienggo.

## Étimologi 
Tembung "santen" iku wujud krama saka tembung "sari" lan santen iku pancèn sajatiné sarining klapa kang diparut.

## Gladri 

Image:Kelapa utuh.jpg|Klapa utawa krambil wutuh
Image:Kelapa yang dibelah dua.jpg|Klapa kang disigar dadi loro
Image:Memarut santan01.jpg|Wong wadon Jawa lagi marut klapa
Image:Memarut santan02.jpg|Lagi marut klapa
Image:Memeras santan.jpg|Meres santen
Image:Ampas_santan.jpg|Ampas santen
Image:Coconut_milk_from_can01.JPG|Santen saka kalèng
Image:Condensed_coconut_milk.jpg|Santen kang dipadhetaké
UNTSO

**UNTSO** iku akronim saka tembung **United Nations Truce Supervision Organization**, sawijining organisasi kang diyasa ing taun 1948 kanggo njaga perdamaian *(peacekeeping)* ing tlatah Timur Tengah. Tugasé anatara liya mbiyantu *United Nations Disengagement Observer Force* (UNDOF) lan *United Nations Interim Force in Lebanon* (UNIFIL) ngayahi tugasé ing tlatah mau.

Organisasi mau diyasa kanthi dhasar resolusi Dewan Keamanan PBB 50, kang diwetokké tanggal 29 Mèi, 1948.

Nagara kang mèlu nyumbang sumberdaya militèré marang UNTSO kalebu, Argentina, Australia http://www.defence.gov.au/globalops.cfm#paladin, Ostenrik, Bèlgi, Kanadha, Chili, the Républik Rakyat Cina, Dhénemarken, Éstlan, Finlan, Prancis, Irlandia, Italia, Nepal, Walanda, New Zealand, Nurwègen, Soviet, Slowén, Swèdhen, Switserlan lan Amérikah Sarékat. Saka pratélan iki ora tinemu sawenèh nagara Islam kang mèlu.

UNTSO nduwé kantor ing Beirut lan Damascus, kanthi kantor punjeré ing Yerusalem.

## Tugas
UNTSO nyediakaké pengamat militèr marang telu organisasi misi PBB ing tlatah Timur Tengah ya iku; Observer Group Libanon (OGL), mabnatu UNIFIL ing Libanon Kidul, Observer Group Golan (OGG) mbantu UNDOF ing Dhataran Dhuwur Golan lan OGE Observer Group Egypt (OGE) ing Ujung Sinai.

Para pengamat militèr iku ora nggawa gaman lan ngayahi tugasé kanthi ngamati lan nglaporaké pelanggaran tumrap perjanjian gencatan senjata., pemunduran lll, kang magepokan karo tlatah operasiné. Pengamat militèr gilir gumanti saka para perwira pangkat Kaptèn utawa Mayor, saka kasenjataan warna-warna ing nagara asalé. Para pengamat militèr ditata ing golongan tim multi-national, saéngga saben pengamatan bakal dikonfirmasi séning sethithiké loro pengamat saka nagara liya, kanggo njaga supaya ora bot-sih.

## Markas
OGG, kanthi markas kang dumunung dadi siji karo markas UNDOF ya iku ing Camp Faouar ing Suriah, dipérang dadi rong pos; OGG-D (Observer Group Golan-Damascus) kang punjeré ing Damascus, Syria lan OGG-T (Observer Group Golan-Tiberias) punjeré ing Tiberias, Israèl. Saben pos nduwé sawatara pos pengamatan ing sadawané laladan pemisah *Area of Separation * (AOS) kang ditemtokaké minangka péranganing Perjanjèn Penghentian Perang *(Disengagement Agreement)* 1974 antara Suriah lan Israèl ing pungkasané Perang Yom Kippur taun 1973. Para Pengamat Militèr  ngayahi tugas inspèksi saben rong minggu sajeroning laladan pembatasan kanggo mesthèkaké, yèn kaloro nagara patuh marang pembatasan cacahé wadyabala lan peralatan sajeroning tlatah 10, 20 lan 25&nbsp;km saka the AOS rujuk karo perjanjèn.

Markas OGL kang dumunung dadi siji karo markas UNIFIL ing Camp Naquora ing Libanon.Kidul, duwé papat patroli sadawaning garis biru,  ya iku garis demarkasi antara Israèl lan Libanon.

OGE nduwé markas ing Ismalia cedhak Terusan Suez ing Mesir. OGE ngayahi tugas patroli jarak cendhak lan dawa ing Ujung Sinai.

## Uga delengen 
*Misi Damai PBB
*Pratélan medhali pakurmatan PBB
*Dewan Keamanan PBB

## Pranala njaba 
*Official website
Krambil

**Krambil** utawa **klapa** iku sawijining tuwuhan saka kulawarga *Arecaceae*. Wit iki siji-sijining spésies ing génus *Cocos*, lan wité bisa nganti 30 mèter dhuwuré. Krambil utawa klapa uga ngarané wohé wit iki sing kulité atos lan dagingé awerna putih. Wit **krambil** kalebu tuwuhan saka laladan tropis, bisa tuwuh kanthi apik ing laladan pasisir sanajan uga bisa urip ing laladan nggunung kang dhuwure 1000 saka sagara nanging asile kurang apik.

Kembang klapa arané "manggar".
Santen bisa digunakaké ing akèh masakan.

Saiki gula jawa ora mung diprodhuksi dadi gula kang padat kang dhapuré setengah lingkaran, nanging uga aana kang digawé butiran utawa serbuk kayak gula pasir kang rupané coklat.
### És degan 
Es *kelapa mudha* utawa és degan nduwé jeneng *ngetrén* és klamud. És klamud iki énak yèn diombe wayah awan. Kanggo industri sing ana gandhengane karo minyak sawit, ana syarat babagan banyu limbah, contone peraturan baku mutu air limbah industri minyak sawit.

### Klapa kuning 
Klapa kuning yaiku klapa kang kulité wernané kuning.
Klapa iki lumrahé diarani klapa gadhing.
Klapa gadhing bisa kanggo masak lan digawé és degan.

### Klapa ijo 
Klapa ijo yaiku klapa buah kang kulité sing paling njaba wernané ijo.
Klapa ijo kena uga diarani klapa obat, amarga banyu klapa ijo iki bisa kanggo penawar racun.
dadi yèn ana wong keracunan banjur diombéni banyu klapa ijo, bakal mari lan seger manéh.

## Gladri 

Gambar:Sabut Kelapa Outbound.JPG|wit klapa
Gambar:Kelapa utuh.jpg|klapa wutuh
Gambar:Gula kelapa.jpg|gula klapa
Gambar: Kelapa yang dibelah dua.jpg|klapa
Gambar:Gelugu (coconut wood) in Klaten, Java.jpg|Glugu
Gambar:Coconut notches.jpg|wit krambil ditatar kanggo nggampangake menek
Gambar:Coconut_wall.jpg|tumpukan sepet
Gambar:Coconut_Palm_flowers.jpg|Manggar, kembang krambil
Gambar:Coconut_germinating_on_Black_Sand_Beach,_Island_of_Hawaii.JPG|Cikal, krambil kang nembé thukul

## Cathetan suku 
## Pranala njaba 
* Informasi bab klapa 
* Coconut Time Line 
* Cocos nucifera L.
Mina

:*Artikel iki bab siji papan ing Arab Saudi. Kanggo pangertèn séjé, mangga macaa iwak*

**Mina** iku siji tlatah lembah ing ara-ara wedhi kang dumunung watara limang kilomèter saka kutha Mekah, Arab Saudi. Mina kaloka minangka panggonan ngayahi kagiyatan mbalang jumrah sajeroning ngibadah kaji taunan, kang dialkoni déning para jamaah kaji wiwit srengéngé mlethèk nganti angslup ing dina pungkasan ngibadah kaji. Kajaba iku, ing Mina uga panggonan tendha-tendha kang dadi akomodasi kanggo atusan éwon jemaah kaji.

## Deleng uga 
* Mekah
* Madinah
* Muzdalifah
* Arafah
* Bir Ali
* Yalamlam
* Ibadah Kaji
* Umrah

## Pranala njaba 
* Haji dan Umrah
Arafah

thumb|right|Kaanan gunung Arafah ing mangsa kaji

**Arafah** iku siji tlatah ara-ara amba ing pagunungan sisih wétan kutha suci umat Islam, Mekah, Saudi Arabia. Ana ing ara-ara kang amba iki, wektu awan tanggal 9 Dzulhijjah kalèndher Hijriyah kumpul punjul rong yuta umat Islam saka saindhenging donya kanggo ngayahi inti ngibadah kaji, yaiku ngibadah Wukuf.

Ana sawatara panggonan utama ing Arafah kang tansah dadi obyèk kunjungan jamaah kaji:

* Jabal Rahmah, tlatah minangka panggonan ketemuné Nabi Adam lan Siti Hawa.
* Masjid Namira

## Deleng uga 
* Mekah
* Madinah
* Mina
* Muzdalifah
* Bir Ali
* Yalamlam
* Ibadah Kaji
* Umrah

## Pranala njaba 
* Haji dan umrah 
* Haj tips
Raden Ayu Retno Dumilah

**Raden Ajeng Djumilah** iku putra turunne Pangeran Timoer Bupati kang sepisananing Madiun kang wektu isih jeneng Purabaya,kang mengku dadi Bupati Purabaya wiwit taun 1568 nganti 1586. Kurang luwih taun 1586 Karaton Pajang ditelukake déning Karaton Mataram Kabupatèn Purabaya dipendhegani déning Pangeran Timoer kang duwé gelar Panembahan Rama.Panjenengan rumangsa duwé hak dadi ahli warise Karaton Pajang,Panjenengan ora gelem thunduk marang karaton Mataram

Karaton Mataram duwé karep supaya Kabupatèn Purabaya kang duwé hak nerusaké Karaton Pajang tundhuk marang Mataram.Nanging Panembahan Rama kukuh ora gelem,amarga Kabupatèn Purabaya péngin madeg dhéwé,bébas lan ora ana sambung rakete karo Mataram.Tahun 1586 prajurit Mataram gempur Purabaya.Tahun 1587 digempur manèh nanging loro-lorone gagal.Wektu iku Prajurit Mataram dipandhegani déning Raden Mas Sutawijoyo,Déné senopati,Perang Purabaya Raden Ajeng Djumilah,kang wektu iku ugah mengku Bupati angka 2 ngganteni Pangeran Timoer.Senopati perang  Purabaya disengkuyung déning Bupati ing wewengkon mancanagara,sakurang-kurange 15 daerah kabupatèn,pranyata sanggup ngalahake kekuatane musuh kang ora liya Prajurit mataram.

Tahun 1590 Mataram nglancarake serangan angka 3.Prajurit Mataram kasil nyusup lumebu ing tengah kutha ya iku pura Wonorejo sing wektu iku mung ditunggoni déning Manggalaning Yuda Raden Ajeng Djumillah.Prajurit Purabaya akèh sing mati.Paperangan siji lawan siji ora bisa diendhani Manggalaning Yuda gigih anggonee perang kanthi ngandelaké pusaka kang wujud duwung "Kyai Kala Gumarang".
 
Perang antarané Sutawijoyo klawan Raden Ajeng Djumilah cukup suwé, ana ing sawijining papan ora adoh saka pura Wonorejo.Suwening-suwé amarga Raden Ajeng Djumilah rada lengah pusaka Kyai Kala Gumarang pindah ing tangan Sutawijoyo.Raden Ajeng Djumilah duwé panemu yèn perang diterusake akèh kawulo cilik sing padha mati mulo Raden Ajeng Djumilah milih nrimo digarwo dadi permaisuri Panembahan Senopati. Tanggal 16 Novèmber taun 1590, nama Purabaya kaganti dadi Madiun
Masjidil Karam

**Masjidil Haram** (), ingkang ugi dipunsebat **Masjid Suci** utawi **Masjid Agung ing Mekkah**, inggih punika masjid ingkang ngubengi wilayah Kaaba ing Mekkah, ing Provinsi Mekkah, Saudi Arabia. Masjid punika dadi panggenan ziarah nalika Haji, ingkang kedah kawiwitan déning saben tiyang Muslim setunggal kaping ing gesang menawi saget, lan ugi minangka tahapan utama kanggé ʿUmrah, ziarah lelandhesan ingkang saget katindakaken irah-irahan wanci ing taun. Tindak-tanduk nalika ziarah wau kalebet tawaf, utawi ngubengi Kaaba sajeroning masjid. Masjid Agung ugi ngemot situs-situs penting sanèsipun, kados déné Batu Hajar Aswad, Sumur Zamzam, Maqam Ibrahim, lan gunung-gunung Safa lan Marwa.

Masjidil Haram nduwéni sejarah ingkang amba lan jembar, ingkang kawitanipun dipunyasa déning Nabi Ibrahim lan putranipun, Nabi Ismail, miturut tradisi Islam. Ka'bah, ingkang dipunpercaya minangka 'Baitullah' (Griyanipun Allah), dados pusatipun Masjidil Haram. Miturut ajaran Islam, Nabi Muhammad SAW ingkang mbébasakén Mekkah saking penyembah berhala, ngresikakén Ka'bah saking patung-patung lan nyetel punika dados pusat ibadah monoteistik. Wiwit wekdal punika, Masjidil Haram terus dipunrenovasi déning raja-raja lan pamimpin Muslim, nyukani bentuk lan ukuran ingkang dipunwontenaken sapunika. Dipunanggep minangka salah satunggaling karya arsitektur Islam ingkang paling penting, Masjidil Haram terus ngalami perluasan lan pamutahiran kanggé nyukani panggenan ibadah kanggé jutaan peziarah saking sak donya.

Masjid Al-Haram minangka gedhong ingkang paling larang ing donya. Investasi kanggé perluasan lan renovasi masjid punika nggayuh watara $100 milyar. Kanthi total area 400,800 meter persegi lan kapasitas nganti patang yuta jamaah, Masjid Al-Haram dados pusat spiritual kanggé umat Islam ing sak donya.

## Deleng uga 
* Mekah
* Ibadah Kaji
* Umrah

## Pranala njaba
Komèt

thumb|250px|Komet Hale-Bopp
**Komet/ Lintang Kemukus** (simbol: ) punika benda akasa ingkang mèmper asteroid, nanging mèh sadaya kadhapur saking gas (karbon dioksida, metana, hawa) lan lebu ingkang beku. Komèt ndarbèni orbit utawi lintasan ingkang bentukipun elips, langkung lonjong lan dawa tinimbang orbit planit. Lintang Kemukus ingkang padhang mesthinipun narik kawigatosan tiyang kathah.

## Ciri fisik 
Nalika lintang kemukus nyelaki pérangan-lebet Tata Surya, radiasi saking srengéngé njalari lapisan ès paling njawi nguap. Arus lebu lan gas ingkang kaasilaken mbentuk setunggaling atmosfer ingkang ageng nanging tipis sanget ing saubengipun komèt, kasebat *coma*. Akibat tekanan radiasi srengéngé lan angin srengéngé ing coma punika, kadhapur buntut raksasa ingkang nebihi srengéngé.

Coma lan buntut lintang kemukus mbalikaken cahya srengéngé lan saged kapirsani saking bumi manawi lintang kemukus punika cekap celak. Buntutipun  bènten-bènten wujud lan ukuranipun. Sansaya celak lintang kemukus kasebat kaliyan srengéngé, sansaya dawa buntutipun. Wonten ugi lintang kemukus ingkang boten ndarbéni buntut.

## Ciri orbit 
thumb|250px|Komet ndarbéni orbit wujud elips. Pun wigatosaken, komèt punika ndarbéni kalih buntut
Lintang kemukus makaping-kaping ngubengi srengéngé, nanging peredaranipun mbetahaken wekdal ingkang lami. Lintang kemukus dipunbéntenaken miturut rentangan wekdal orbitipun. Rentangan wekdal cendhak punika kirang saking 200 taun lan rentangan wekdal ingkang rowa punika langkung saking 200 taun. Lumrahé, wujud orbit lintang kemukus punika elips.

## Komèt misuwur 
Wonten sapérangan komèt ingkang misuwur, umpaminipun:
* Komèt Halley, muncul 76 taun sepindhah.
* Komèt West
* Komèt Encke, muncul tigang taun sepindhah
* Komèt Hyakutake
* Komèt Hale-Bopp
Miqat

**Miqat** () iku panggonan wates kanggo miwiti ritual Ibadah Kaji lan Umrah.  Yèn ngliwati wates iki para jamaah haji lan umrah kudu wis nganggo sandhangan ihram lan niyat.

Miqat ana rong jinis:
# **Miqat Zamani (ﻣﻴﻘﺎﺕ ﺯﻣﺎﻧﻲ)**-wates kang ditentokaké dhedhasar wektu:
:* Kanggoné ngibadah kaji, miqat wiwit wulan Syawal nganti wektu fajar tanggal 10 Zulhijah yaiku nalika ngibadah kaji diwiwiti.
:* Kanggoné ngibadah umrah, miqat zamani diwiwiti wektu-wektu kang bisa ditindakaké ngibadah umrah. 
# **Miqat Makani (ﻣﻴﻘﺎﺕ ﻣﻛﺎﻧﻲ)**-wates kang ditentokaké dhedhasar panggonan:
:* Kanggo kang ndunungi Mekah, panggonan kanggo ihram kaji yaiku kutha Mekah (omahé dhéwé). Kanggo umrah apiké metu saka tanah karam Mekah, apiké wiwit saka  Jiranah, Tan'im  utawa Hudaibiyah.
:* Kanggo kang teka saka arah wétan (kalebu saka Indonésia), miqat ing Yalamlam (ﻳﻠﻣﻠﻢ) utawa Jeddah (ﺟﺪﻩ). Bab miqat saka Jeddah iki ana sawetara kang ora sarujuk. Nanging Komisi Fatwa Majelis Ulama Indonesia wis ngukuhaké yèn jamaah kaji saka Indonésia bisa miqat saka Jeddah.
:* Kanggo kang teka saka kulon kaya Mesir,  miqat ing Juhfah (ﺟﺤﻔﻪ).
:* Kanggo kang teka saka kidul kaya Yaman, miqat ing Qarnul Manazil (ﻗﺮﻦﺍﻠﻣﻨﺎﺯﻝ).
:* Kanggo kang teka saka Madinah, miqat ing Dzulhulaifah Abyar 'Ali (ﺫﻭﺍﻟﺣﻠﻴﻔﻪ ﺍﺑﻳﺎﺭ ﻋﻠﻲ).
:* Kanggo kang teka saka arah Irak, miqat saka Dzatu 'Irq (ﺫﺍﺕ ﻋﺮﻕ).

## Réferènsi 
## Deleng uga 
* Ibadah Kaji
* Umrah
* Mekah
* Madinah

## Pranala njaba 
* Miqat 
* Al Islam
Pratélan wong Amérika Sarékat

**Pratélan tokoh Amérikah Sarékat**

## Politikus, nagarawan lan sabanjuré 
* Samuel Adams
* Alexander Hamilton
* Patrick Henry
* J. Edgar Hoover
* Richard Henry Lee
* Robert Kennedy
* Eleanor Roosevelt

## Ilmuwan, filsuf lan sabanjuré 
* John Dewey
* Jonathan Edwards
* Benjamin Franklin
* William James
* Martha Nussbaum
* Charles Sanders Peirce
* John Rawls
* Noah Webster

## Artis, bintang filem, penyanyi lan sabanjuré 
* Christina Aguilera
* Michelle Branch
* Britney Spears

## Pelukis 
* Georgia O'Keefe
* Andy Warhol

## Arsitek 
* Maya Lin 
* Bernard Maybeck
* Julia Morgan
* Frank Lloyd Wright
* Minoru Yamasaki

## Sastrawan 
* Art Buchwald
* E.E. Cummings
* Emily Dickinson
* Ralph Waldo Emerson
* Robert Frost
* Ernest Hemingway
* Jack Kerouac
* Jack London
* Audre Lorde
* Herman Melville
* Toni Morrison
* Edgar Allan Poe
* Jerry Siegel
* John Steinbeck
* Mark Twain

## Komponis 
* Samuel Barber
* Irving Berlin
* Leonard Bernstein
* Stephen Foster
* George Gershwin
* Scott Joplin
* Oscar Hammerstein II 
* Richard Rodgers

## Pejuang hak asasi manungsa 
* Susan B. Anthony
* Cesar Chavez
* Johns Hopkins
* Martin Luther King, Jr.
* Elizabeth Cady Stanton
* Sojourner Truth 
* Ida B. Wells
* Malcolm X

## Inovator 
* Thomas Alva Edison
* Douglas Engelbart
* Henry Ford
* Bill Gates
* William Reddington Hewlett
* Steve Jobs
* David Packard
* Wright bersaudara

## Militèr 
* Thomas J. Jackson
* Robert E. Lee
* Douglas MacArthur
* William T. Sherman

## Agamawan 
* Walter Brueggemann
Wukuf

**Wukuf** iku kagiyatan utama sajeroning ngibadah kaji. Malah, inti ngibadah kaji yaiku wukuf utawa meneng kanthi ndonga ing Padang Arafah. Yèn sajeroning nglakoni Ibadah Kaji jamaah ora bisa nindakaké wukuf, ora sah ngibadah kajiné. Wukuf ditindakaké mung sadina (awan) ing tanggal 9 Dzulhijjah miturut kalèndher Hijriyah. Cara nglakoni ngibadah wukuf yaiku kanthi meneng (lan ndonga) ing ara-ara amba kang dumunung ana ing sisih wétan kutha ta Mekah, Saudi Arabia. Ing tlatah kang cengkar tanpa wangunan iki, punjul rong yuta umat Islam saka saindhenging jagad kumpul saben taun ngayahi ritual wukuf.

## Deleng uga 
* Ibadah Kaji
* Umrah
* Mekah
* Arafah

## Pranala njaba 
* Haji dan Umrah
Masjid Nabawi

**Masjid Nabawi**, iku sawijining masjid kang dumunung ing kutha Madinah, Saudi Arabia. Masjid iki, diwangun déning Kanjeng NabiMuhammad lan dadi panggonan pasaréyané lan para sahabaté. Masjid iki minangka salah siji masjid kang utama kanggoné umat Islam sawisé Masjidil Haram ing Mekah lan Masjidil Aqsa ing Yerusalem.

Kautamané masjid iki dipratélakaké déning Nabi Muhammad: "Salat ing masjidku iki luwih apik tinimbang salat ping sèwu ing masjid liyane, kajaba ing Masjidil Haram. [...] sapa kang ngayahi salat ing masjidku ping patang puluh salat fardu, ora kurang siji-sijia, dhèwèké bakal bébas saka geni neraka, bébas saka azab, lan bébas saka kamunafikan. Ora perlu répot lumaku, tekani waé telung masjid iki: Masjid Nabawi, Masjidil Haram lan Masjidil Aqsa."

Adhedhasar hadis-hadis iki mula kutha Madinah tansah ramé ditekani umat Islam kang nglakoni ngibadah haji minangka amalan wajib utawa ngibadah umrah minangka amalan sunat.

Masjid kang asli diyasa déning Nabi Muhammad Saw ing sisih daleme sawisé hijrah menyang Madinah ing taun 622. Masjid asli wujud yasan kabukak kanthi mimbar (meja khotbah) kanggo maca Al-Qur’an. Yasan iki awujud pasagi kanthi ukuran , diyasa nganggo glagah kurma lan témbok kagawé saka blethok, lan duwé telu lawang: Bab Rahmah ing sisih kidul, Bab Jibril ing sisih kulon lan Bab al-Nisa'ing sisih wétan.

## Papan wigati 
Ing sajeroné masjid Nabawi ana papan panggonan kang wigati antarané:
# Pasaréyan Nabi Muhammad lan para sahabat yaiku Abu Bakar As Siddiq r.a., Umar bin Khatab r.a.
# Raudah, ya iku papan ndedonga kang bisa diijabah, dunungé antarané pasaréyan lan mimbare Kanjeng Nabi Muhammad. Panggonan iki biyèn pekarangan dalemé Nabi Muhammad Nalika lumebu lan ndedonga ing Raudah iki jamaah ora kena wicara sora kudu sopan lan anteng.

## Imam 
Ing ngisor iki wujud pratélan imam Masjid Nabawi:
* Syaikh Ali ibn Abdurrahman al-Hudhaifi – Imam Besar Masjid Nabawi Madinah
* Syaikh Dr. Salah ibn Muhammad al-Budair (mimpin trawèh ing 2005-2006) saiki dadi imam penuh ing Masjid Nabawi
* Syaikh Muhammed as-Subayyil
* Syaikh Adil Kalbani (mimpin trawèh ing 2008 (1429 H)

## Réferènsi 
## Uga delengen 
* Madinah
* Ibadah Kaji
* Masjidil Karam

## Pranala njaba 
* Masjid Nabawi 
* Masjid Al Nabawi Medina 
* Masjid Nabawi